Yaponiyada kuchli qor yog`ishi tufayli etti kishi halok bo`ldi

Yaponiyada  rekord  darajadagi  qor yog`ishi tufayli  etti kishi  halok  bo`ldi, yana 64  nafari  turli  darajada  tana jaroxatlari oldi, deb xabar berdi Ria.ru nashri. 
Fukui  prefekturasida  besh kishi  xalok bo`lgan, ulardan uch nafari  o`z mashinalari ichida , qor mashina  gaz chikarish  quvurini yopib qo`ygani  sababli  zaharli  gazdan halok bo`lgan. Bir kishi qor  tozalash  mashinasi ichida o`lik  holda topilgan, o`lim  sababi aniqlanmoqda.    
Niigata  prefekturasida  keksa inson  jasadi topildi.  Taxminlarga  ko`ra, u qor ostida bo`lgan oqar ariqni  payqamagan  va yiqilib  tushgan. Yana  bir kishi Fukuoka prefekturasida  xalok bo`lgan. U motosiklida pochta  tashiyotganida boshqaruvni  yo`qotib  yuk mashinasiga  urilgan. 
Jarohatlarning ko`pi  qor tozalash paytida  tomdan qulab tushish  bilan bog`liqdir.  
Meteorologlarning  malumotlariga ko`ra,  Fukui prefekturasining bir  qator  tumanlarida  qor qatlami  2,5 metrdan  baland, Niigatada esa 1 metrdan ortiqdir. O`tgan  hafta davomida  yog`gan  va  dam olish kunlari tingan  qor yog`ishi,  seshanba kuni qayta  boshlanishi  mumkin.  Meteorologlar  sutkasiga  60-70 santimetr  qor yog`ishi  mumkinligini  bashorat qilmoqda.